open-index/open-wikipedia-markdown huggingface dataset:
Declan Rice

**Declan Rice** (14. januar 1999.), je engleski profesionalni nogometaš koji igra na poziciji defanzivnog veznog, te nastupa za Arsenal i reprezentaciju Engleske.

Rice je svoju profesionalnu nogometnu karijeru započeo u West Hamu. U julu 2023. godine iz West Hama je prešao u Arsenal.

## Statistika
### Klub
Ažurirano: 11. novembar 2023

### Reprezentacija
Ažurirano: 17. oktobar 2023.

*Do odigrane utakmice 17. oktobar 2023.*

## Nagrade 
#### West Ham United 
* UEFA Evropska konferencijska liga: 2022/23

#### Arsenal 
* FA Community Shield: 2023

#### Engleska 
* Evropsko prvenstvo drugoplasirani: 2020
* UEFA Liga nacija treće mjesto: 2018/19

#### Individualno 
* Mladi igrač godine West Ham Uniteda: 2016/17, 2017/18, 2018/19
* Igrač godine West Ham Uniteda: 2019/20, 2021/22, 2022/23
* Irska U17 - Igrač godine: 2016
* FAI mladi reprezentativac godine: 2018
* UEFA Evropska liga - tim sezone: 2021/22
* UEFA Evropska konferencijska liga - tim sezone: 2022/23
* UEFA Evropska konferencijska liga - igrač sezone:  2022/23

## Reference 
## Vanjski linkovi 
* Profil na *Arsenal.com*
* Profil na *Uefa.com*

Kategorija:Rođeni 1999.
Kategorija:Živi ljudi
Kategorija:Nogometaši Chelseaja
Kategorija:Nogometaši West Ham Uniteda
Kategorija:Nogometaši Arsenala
Kategorija:Igrači na Evropskom prvenstvu u nogometu 2020.
Kategorija:Igrači na Svjetskom prvenstvu u nogometu 2022.
Kategorija:Igrači na Evropskom prvenstvu u nogometu 2024.
XL nakon! (Teška industrija)

**XL nakon!** četvrti je kompilacijski album bosanskohercegovačke rok-grupe Teška industrija, kojeg je povodom četiri decenije njihovog muzičkog djelovanja 2013. objavila na dvostrukom CD zagrebačka diskografska kuća Croatia Records. Na albumu se nalazi 32 pjesme, koje predstavljaju pregled nekih od njihovih najuspješnijih pjesama počevši od perioda kad je Teška industrija svirala progresivnu rok muziku pa sve do njihovog današnjeg modernijeg pop-rok zvuka. Većinu pjesama komponirali su Gabor Lenđel i Vedad Hadžiabdić, a uradili su i aranžmane. Tekstove su napisali Duško Trifunović, Ranko Boban, Dušanka Haleta i drugi. Omot albuma je dio male knjižice u kojoj je dat kratki historijat ovog sarajevskog pop rok sastava.

## Lista pjesama 
CD 1
# U.F.O.
# Karavan
# Život je makenbal
# Dijanin san
# Koncert tročinski
# Ho-ruk
# Nikola Tesla 
# Ala imam ružnu curu
# Ostaju ljubavi moje
# Odlazi Teška industrija
# Kolika je Jahorina planina
# Zemlja bez garavog snijega
# Tramvaj broj 6
# Nas dvoje
# So' na ranu
# Bokser i balerina

CD 2 
# Hej 
# Gdje ćeš ti, a gdje ću ja
# Takvi kao ti 
# Trebam te kao nekada
# Tako su mi zvijezde sjale
# Dolje južno
# U meni jesen je
# Kad ptice krenu
# A i ti me iznevjeri
# Jedina
# Ti si mi u krvi
# Bolje biti pijan, nego star
# Šta ti je život
# Badnja je noć
# Majske kiše
# EUdala se lijepa naša
# Pomračenje srca

## Članovi grupe 
* Gabor Lenđel - klavijatura, vokal
* Vedad Hadžiabdić - gitara
* Senad Begović - bubnjevi
* Seid Memić Vajta - vokal
* Sanin Karić - bas-gitara
* Munib Zoranić - bubnjevi
* Goran Kovačević - vokal
* Aleksandar Kostić - bas-gitara
* Darko Arkus - klavijatura
* Ivica Propadalo: bas-gitara 
* Lea Mijatović: vokal
* Zrinka Majstorović: sintisajzer
* Robert Domitrović: bubnjevi

## Reference 
Kategorija:Albumi Teške industrije
Kategorija:Albumi iz 2013.
Kategorija:Albumi u izdanju Croatia Recordsa
Dobrobit

mini|Čini se da djeca doživljavaju/pokazuju dobrobit nakon časa likovnog|lijevo
**Dobrobit** također poznato kao **wellness**, **prudencijalna vrijednost**, **prosperitet** ili **kvalitet života**, odnosi se na ono što je suštinski vrijedno u odnosu *na* nekoga. Dakle, dobrobit osobe je ono što je na kraju dobro *za* tu osobu, ono što je u njenom ličnom interesu. Dobrobit se može odnositi i na pozitivno i negativno blagostanje. U svom pozitivnom smislu, ponekad se suprotstavlja lošem stanju kao njegovoj suprotnosti. Izraz "subjektivno blagostanje" označava kako ljudi doživljavaju i procjenjuju svoje živote, obično mjereno u odnosu na samoprocjenu dobrobiti dobivene putem upitnika.

Dobrobit se tretira kao varijabla od nikakva do visokog stepena blagostanja. Ova upotreba dobrobiti je u kasnijim vremenima proširena tako da uključuje i negativan aspekt. S ciljem razumijevanja kako različite varijable okoline na ruti utiču na dobrobit tokom hodanja ili vožnje biciklom, skovan je pojam "nezdrava okolina".

mini| Jednostavna vježba, kao što je trčanje, navodi se kao ključ za osjećaj sreće.Prema Corey Keyesovom petkomponentnom modelu, društveno blagostanje se sastoji od sljedećih faktora:

# društvena integracija,
# socijalni doprinos,
# društvena koherentnost,
# društvena aktualizacija,
# društveno prihvatanje.

### Šestofaktorski model psihološkog blagostanja 
Multidimenzionalni model psihološkog blagostanja Carol Ryff pretpostavio je šest faktora koji su ključni za dobrobit:

# mini|Eudaimonsko blagostanje u 166 zemalja na osnovu podataka Gallup World PollSamoprihvatanje
# Lični rast
# Svrha u životu
# Ovladavanje okolinom
# Autonomija
# Pozitivni odnosi sa drugima

## Bilješke 
## Reference 
Kategorija:Pozitivna psihologija
Kategorija:Kvalitet života
Granica između Indonezije i Papue Nove Gvineje

**Granica između Indonezije i Papue Nove Gvineje** međunarodna je granica između spomenutih država. Duga je 824&nbsp;km.

Dijeli ostrvo Novu Gvineju napola, a sastoji se od dvije prave linije sjever-jug povezane kratkim dijelom koji ide rijekom Fly. Granica razdvaja indonezijske pokrajine Papuu, Gorsku i Južnu Papuu od Sandauna i Zapadne pokrajine u Papui Novoj Gvineji.

## Opis 
Počinje na sjevernoj obali Nove Gvineje, odmah zapadno od sela Papuan Wutung i planine Bougainville. Zatim nastavlja prema jugu kao vertikalna linija duž 141. meridijana, presijecajući gorja Oenake, Kohari i Bewani, Granične te Centralne planine. Po dolasku do rijeke Fly prati nju krivuljom u obliku slova C prije nego što nastavi linijom sjever-jug na 141° 01'10" istočne geografske dužine, presijecajući lagunu Kai do estuarija Bensbacha u Torresovom prolazu na južnoj obali Nove Gvineje.

## Historija 
mini|Kolonijalna podjela Nove Gvineje od 1884. do 1919.
Nizozemska je u 17. stoljeću počela kolonizirati područje moderne Indonezije (tada pod nazivom Nizozemska Istočna Indija) i proširila svoju vladavinu na istok. Godine 1828. zaposjeli su sjeverozapadnu obalu Nove Gvineje do 140. meridijana, kao dio tradicionalnih zemalja Tidorskog Sultanata. Godine 1973. istočna polovina ostrva preimenovana je u Papuu Novu Gvineju, a nezavisnost je stekla 1975. Granica je zasnovana na australsko-indonezijskom sporazumu potpisanom 13. februara 1973, kojim je ona utvrđena na svom trenutnom položaju.

Tenzije između Indonezije i Papue Nove Gvineje rasle su kako je sukob u zapadnoj Papui destabilizirao pograničnu regiju, uzrokujući kretanje izbjeglica i prekogranične upade indonezijske vojske. Godine 1986. potpisan je sporazum o prijateljstvu između dviju zemalja, u kojem su se obje strane složile da će bilo koje probleme rješavati mirno. Ponovo je otvorena u septembru 2021, ali tada je još jednom zatvorena do novembra.

## Granični prijelazi 
mini|GP Skouw u Jayapuri
mini|200px|Granični stub MM13 u blizini GP Sota
Trenutno postoji samo jedan dvodržavni, službeni granični prijelaz, između Jayapure (Indonezija, u Skouwu) i Vanima (Papua Nova Gvineja). Međutim, Indonezija je uspostavila prijelaze i u Warisu (regentstvo Keerom), Soti i Torasiju (regentstvo Merauke), a gradi se i prijelaz Yetetkun (regentstvo Boven Digoel).

## Također pogledajte 
* Odnosi Indonezije i Papue Nove Gvineje

## Reference 
Kategorija:Granice Indonezije
Kategorija:Granice Papue Nove Gvineje
155. meridijan (istok)

**155. istočni meridijan** jest meridijan koji je 155 stepeni istočno od nultog. Proteže se od Sjevernog pola preko Arktičkog okeana, Azije, Tihog okeana, Australazije, Južnog okeana i Antarktika do Južnog pola. Tvori ortodromu s 25. zapadnim meridijanom.

Kao i svim meridijanima, dužina mu je jednaka polovini obima Zemlje, tj. 20.003,932&nbsp;km. Na presjeku s ekvatorom udaljen je 17.254&nbsp;km od Griničkog meridijana.

## Od pola do pola 
Počevši od Sjevernog pola i krećući se prema jugu do Južnog, ovaj meridijan prolazi kroz sljedeće lokacije ili vrlo blizu njih:

:
## Također pogledajte 
* 154. meridijan (istok)
* 156. meridijan (istok)

## Reference 
Kategorija:Meridijani
Sead Trnka

**Sead Trnka ** je bosanskohercegovački i australijski muzičar. Rođen je u Sarajevu, a muzikom počinje ozbiljnije da se bavi u rok grupi Paradoks. Tu je jedno vrijeme svirao zajedno sa Mladenom Vojičićem Tifom i Zlatanom Čehićem Čehom. Tifinim odlaskom na odsluženje vojnog roka u JNA grupa Paradoks prestaje s muzičkim djelovanjem. Trnka prelazi u Tešku industriju, gdje svira bas-gitaru učestvujući u snimanju albuma "Ponovo sa vama" i "Gospode, ne daj da je sanjam". Zbog rata u Bosni i Hercegovini u njegovog muzičkoj karijeri nastaje duža pauza.
Godine 2006. u Münchenu počinje nastupati u sastavu u kojem je pjevao i svirao bas-gitaru, dok je Zoran Krga svirao sintisajzer, a Josh Majakowsky električnu gitaru. Za američko tržište objavljuju album "Blue Butterfly (Revolution)" u izdanju Mervilton Records. Trio je kasnije dobio ime New Nobility, a nova lokacija postao im je Sidney. Objavili su četiri EP izdanja: "Blue Butterfly" (2009.), "New Nobility (2012.), "Paradise" (2012.) i "Let’s Make Better World" (2016.), a sa drugog EP-a objavljeni singl "Galactic Love”" postao je njihovo najpopularnije muzičko izdanje. U zadnjih desetak godina privlače pažnju na nezavisnoj rok sceni u Australiji, Kanadi, Americi i Brazilu, a pojavom singla "Paradise” pod etiketom sarajevskog Hayat Production predstavili su se i bosanskohercegovačkoj publici.

## Diskografija 
### Teška industrija 
* 1984 - "Ponovo sa vama" 
* 1991 - "Gospode, ne daj da je sanjam"

### New Nobility 
* (2009.) - "Blue Butterfly" 
* (2012.) - "New Nobility"
* (2012.) - "Galactic Love"
* (2016.) - "Let’s Make Better World"

## Reference 
Kategorija:Bosanskohercegovački muzičari
Kategorija:Biografije, Sarajevo
Kategorija:Basisti
Kategorija:Jugoslavenski muzičari
Kategorija:Živi ljudi
180. meridijan

**180. meridijan ili antimerdijan** jest meridijan koji je 180 stepeni istočno ili zapadno od nultog. Geografska dužina na ovoj liniji može se dati kao istočna ili zapadna.

Na Zemlji, početni i 180. meridijan čine veliki krug koji dijeli planetu na istočnu i zapadnu hemisferu. Antimeridijan prolazi uglavnom kroz otvorene vode Tihog okeana, ali se proteže i preko kopna u Rusiju, Fidži i Antarktik. Važna funkcija ovog meridijana je njegova upotreba kao osnova za Međunarodnu datumsku granicu, koja vijuga oko državnih granica kako bi se održala konzistentnost datuma unutar teritorija Rusije, Sjedinjenih Država, Kiribatija, Fidžija i Novog Zelanda.

Kao i svim meridijanima, dužina mu je jednaka polovini obima Zemlje, tj. 20.003,932&nbsp;km. Na presjeku s ekvatorom udaljen je 20.037&nbsp;km od Griničkog meridijana.

Počevši od Sjevernog pola Zemlje i na jugu do Južnog pola, 180. meridijan prolazi kroz:

## Također pogledajte 
* 179. meridijan (istok)
* 179. meridijan (zapad)

## Reference 
Kategorija:Meridijani
Nikola Tesla (Teška industrija)

**Nikola Tesla** je CD sarajevske pop, rok grupe Teška industrija, kojeg je 2017. objavila zagrebačka diskografska kuća Croatia Records. Predstavlja obradu jedne od njihovih najznačajnijih progresivnih rok pjesama s drugog studijskog albuma objavljenog 1976.  
Muziku je napisao nekadašnji klavijaturist i vođa ovog sastava Gabor Lenđel na stihove sarajevskog pjesnika Duška Trifunovića, dok je aranžman uradio gitarist Vedad Hadžiabdić.  
Pjesma "Nikola Tesla" osim što je kvalitetna obrada ovako značajnog muzičkog djela s prostora bivše Jugoslavije, ujedno je i podsjetnik mlađim generacijama muzičara i slušalaca kakvom kalibru muzičkih sastava Teška industrija pripada. Iskusni muzičari Hadžiabdić i Ivica Propadalo zajedno sa mladim muzičarima iz Hrvatske napravili su dobru muzičku obradu ove pjesme predstavljajući slušalačkoj publici jedno od veoma značajnih muzičkih dostignuća sarajevske škole pop roka iz druge polovine 1970-ih uz dobru pjevačku izvedbu Gorana Karana. Producent je bio Hrvoje Prskalo.

## Spisak pjesama 
## Članovi grupe 
* Vedad Hadžiabdić: vokal, električna gitara  
* Ivica Propadalo: bas-gitara 
* Lea Mijatović: vokal
* Zrinka Majstorović: sintisajzer
* Robert Domitrović: bubnjevi
* Goran Karan: gostujući pjevač

## Muzički primjer 
* "Nikola Tesla" (hrvatska verzija)
* "Nikola Tesla" (engleska verzija)

## Reference 
Kategorija:Albumi iz 2017.
Kategorija:Albumi Teške industrije
Kategorija:Singlovi u izdanju Croatia Recordsa
Praznik praznine

**Praznik praznine** je dugometražni igrani film bosanskohercegovačkog scenariste i režisera Jasmina Durakovića. Premijerno je prikazan na Filmskom festivalu u Puli 2022. gdje je osvojio nagrade Grand Prix na filmskom festivalu "Avant & Una" (Bosna i Hercegovina). U kino distribuciju je krenuo 5. 10. 2023.

## Radnja
"Praznik praznine" je dramski krimić situiran u Sarajevu i priča je o čovjeku koji, preko knjiga koje je pozajmljivao drugima i koje hoće da vrati, pokušava da poveže pokidane niti vlastitog života. Te knjige su povod i za seriju tragičnih slučajeva i ubistva.

## Uloge 
* Senad Bašić - Sado
* Ena Kurtalić - Maja
* Mirsad Tuka - Zlatko
* Izudin Bajrović - Sabić
* Tihomir Stanić - profesor Filipović
* Vanesa Glođo - Jasna
* Haris Burina - Zoka
* Slaven Knezović - Bilal
* Nadine Mičić
* Belma Salkunić - Lena
* Selma Strbo - Selma
* Tarik Karačić - prodavac auta
* Bora Ćosić
* Ivica Pinjuh
* Kristina Ljevak
* Aleksandar Bukvić
* Jusuf Hadzifejzović

## Reference
## Vanjski linkovi 
* IMDb

Kategorija:Filmovi iz 2023.
Kategorija:Bosanskohercegovački filmovi
Kategorija:Filmovi u režiji Jasmina Durakovića
Weaverov sindrom

Weaverov sindrom  rijedak je genetički poremećaj otkriven tek 1974. godine. Karakterizira ga prekomjeran rast koji započinje u prenatalno doba i nastavlja se u ranom djetinjstvu. Kosti se razvijaju i sazrijevaju mnogo brže, bolesnici imaju probleme s mišićnim tonusom i zglobovima te nizom drugih simptoma. Znanstvenici su uspjeli identificirati jedan gen povezan s bolešću što bi moglo omogućiti razvitak dijagnostičkog DNK testa i olakšati dijagnozu koja se trenutno bazira isključivo na kliničkoj procjeni.

Za ovu bolest karakteristična je **makrocefalija** (predimenzionirana glava), osobite crte lica što uključuje **hipertelorizam** (široko razmaknute oči), a česta je i **smanjena intelektualna sposobnost**. Poremećaj se obično pojavljuje sporadično u obiteljima, što znači da ga dijete nije naslijedilo od roditelja, nego se genetička mutacija pojavila u jajetu ili spermiju, iako su dokumentirani slučajevi gdje je dijete naslijedilo bolest od roditelja.

Prema novom istraživanju, objavljenom u časopisu *American Journal of Human Genetics*, bolest je povezana s mutacijom u **genu za protein EZH2** koji sudjeluje u regulaciji drugih gena. Općenito mutacije gena, odnosno promjene u proteinu koje one izazivaju, mogu promijeniti važne signalne putove u stanici i dovesti do prekomjernog umnožavanja stanica, što bi moglo objasniti prekomjerni rast karakterstičan za ovaj poremećaj. Nakon ovog otkrića, znanstveni institut bolnice u Otawi u Kanadi nudi mogućnost sekvenciranja gena EZH2 u istraživačke, ali i potencijalne dijagnostičke svrhe.

Mutacije u genu za **protein NDS1** koje uzrokuju rijetku bolest zvanu **Sotosov sindrom** također mogu uzorkovati Weaverov sindrom u nekim slučajevima, a podudaraju se i u nekim kliničkim simptomima. Vjerojatno postoje još neki geni povezani s ovom bolesti te su zasigurno potrebna daljnja istraživanja.

## Reference 
Kategorija:Autosomno dominantni poremećaji
Kategorija:Rijetke bolesti
Kategorija:Urođeni poremećaji
Kategorija:Sindromi s kraniofacijalnim abnormalnostima
Sve mogu lažima

**Sve mogu lažima** je CD sarajevske Pop, rok grupe Teška industrija, kojeg je 2018. objavila zagrebačka diskografska kuća Croatia Records. Snimljen je dvije godine nakon njihovog studijskog albuma "Selfie".  
Muziku i aranžman za pjesmu "Sve mogu lažima" napisao je gitarist i vođa ovog sastava Vedad Hadžiabdić, a tekst Blagica Ivanović.  I u ovom muzičkom djelu nastavljen je stil komponiranja pop rok pjesama u modernijem aranžmanu, koji se može čuti na njihovom prethodnom albumu. Iskusni muzičari Hadžiabdić i Ivica Propadalo napravili su dobru muzičku kombinaciju sa novom mladom pjevačicom iz Hrvatske Mateom Matković, klavijaturistom Mislavom Pavinom i bubnjarem Matejem Petanjekom, koji su pokazali u ovoj pjesmi dobar kvalitet muziciranja.   
Promotivni CD "Sve mogu lažima" grupe Teška industrija predstavlja još jedan dobar primjer muzičke saradnje veterana sarajevske pop rok scene i mladih muzičara iz Hrvatske. Producenti su bili Dragana Todorović i Ivica Propadalo.

## Spisak pjesama 
## Članovi grupe 
* Vedad Hadžiabdić: vokal, električna gitara  
* Ivica Propadalo: bas-gitara 
* Matea Matković: vokal
* Mislav Pavin: sintisajzer
* Matej Petanjek: bubnjevi

## Muzički primjer 
* "Sve mogu lažima"

## Reference 
Kategorija:Albumi iz 2018.
Kategorija:Albumi Teške industrije
Kategorija:Singlovi u izdanju Croatia Recordsa
Selfie (Teška industrija)

**Selfie** jeste CD sarajevske pop rok grupe Teška industrija. Objavila ga je 2016. zagrebačka diskografska kuća Croatia Records, na kojem je snimljeno 11 rok pjesama s pjevljivim pop refrenima urađenih u modernijem aranžmanu. Kao i na prethodnih nekoliko albuma muzičari ovog sarajevskog pop rok sastava nastavili su s uspješnom muzičkom formulom, a jedna od zanimljivosti je gostovanje dva veterana sarajevske pop rok scene Kemala Montena ("Majske kiše") i Željka Bebeka ("Jednom daje nam Bog"). Na taj način nastavljeno je muzičko druženje "sarajevske raje" kao što je bio slučaj i s obradama pjesama najznačajnijih sarajevskih pop rok sastava snimljenih na albumu "Bili smo raja" pet godina ranije. Također, tu je i zajednički snimak Teške industrije i Slavonia Banda uz tradicionalni zvuk slavonskih tamburica u pjesmi "Žena za utjehu". Zanimljivost je i gostovanje bosanskohercegovačke glumice Zane Marjanović (Sunny Su) u pjesmi "EUdala se lijepa naša" u kojoj se kroz lagani humor govori o životu u Hrvatskoj nakon pristupanja Evropskoj Uniji 1. jula 2013. Ova plesna pop pjesma počinje kratkim melodijskim motivom iz "Ode radosti" (iz "Devete simfonije" Ludwiga van Beethovena), koja je zvanična himna Evropske Unije. U tekstu se govori o svadbi mlade Hrvatice za stranca iz EU i nemogućnosti njene prijateljice iz Bosne da prisustvuje istoj usljed njegovog protivljenja. Nakon pjevljivog refrena tu je i recitacija Zane Marjanović u stilu hip-hop muzike uz spominjanje: "od Triglava do Vardara ne bi takve svadbe", "EUdala se lijepa naša a stranci joj zvanice", "nedaju mi proć' s mesom preko grane", "Evropljani ne kontaju da isti smo hajvani", i na kraju "tako ti je mala moja kada ljubi stranac". Album otvara pjesma "Šta ti je život" u kojoj se svojim pjevanjem posebno istakla Lea Mijatović, a tu su i teški gitarski rifovi s naznakama heavy metal muzike i čvrsta pratnja na bubnjevima i bas-gitari. Predzadnja pjesma na albumu je balada "Be The Change" nadahnuta poznatom izrekom Mahatme Gandhija: "budi promjena koju želiš da vidiš u svijetu". Namijenjena je za zapadno tržište s tekstom koji je Mijatović otpjevala na engleskom jeziku.    
"Selfie" je naišao na dobar odziv publike, a veterani sarajevske pop rok scene gitarist Vedad Hadžiabdić i basist Ivica Propadalo zajedno sa mladim muzičarima iz Hrvatske snimili su još jedan komercijalno uspješan album. Producentski dio posla zajedno su uradili Igor Ivanović i Ivica Propadalo.

## Spisak pjesama 
## Članovi grupe 
* Vedad Hadžiabdić: vokal, električna gitara:  
* Ivica Propadalo: bas-gitara 
* Lea Mijatović: vokal
* Fran Šokić: sintisajzer
* Robert Domitrović: bubnjevi

## Reference 
Kategorija:Albumi iz 2016.
Kategorija:Albumi u izdanju Croatia Recordsa
Kategorija:Albumi Teške industrije
Microsoft Copilot

**Microsoft Copilot** je čet-bot predstavljen 7. februara 2023. kao **Bing Chat**. U toku 2023. Microsoft je ujedinio svoje čet-bot proizvode pod Copilot brend.

Pogoni ga Prometheus model izgrađen nad OpenAI velikim jezičkim modelom GPT-4 koji je dodatno fino podešen nadziranim i podržanim učenjem. Služi kao alat za razgovor, pisanje različitih vrsta sadržaja kao što su pjesme, priče i izvještaji, pružanje uvida i informacija o veb-sajtovima koji su otvoreni u pregledniku Microsoft Edge ili koristiti ga za dizajniranje logotipa, crteža, ili neke druge slike koju umjetna inteligencija stvori pomoću tekstualnog prompta.

Njegov interfejs i stil jako je sličan ChatGPT-u. Microsoft je na konferenciji Build 2023 objavio planove da integriše Copilot u Windows 11 i omogući njegovo korištenje direktno kroz programsku traku ().

## Reference 
Kategorija:Vještačka inteligencija
Kategorija:Microsoft
Kategorija:Čet-botovi
Granica između Rumunije i Srbije

**Granica između Rumunije i Srbije** linija je razdvajanja između teritorija tih država, od kojih je prva članica Evropske unije, pa je ovo i jedna od vanjskih granica te unije. Ustanovljena je 1859. nakon formiranja Ujedinjenih Kneževina Vlaške i Moldavije (kasnije preimenovane u Rumuniju) i podjele Banata nakon potpisivanja Trijanonskog sporazuma 1920. Duga je 546,4&nbsp;km, od čega je 256,8 kopnena (Banat), a 289,6 riječna (Timočka krajina–Vlaška).

## Granični prijelazi 
Postoji 11 graničnih prijelaza (osam cestovnih, dva željeznička i jedan lučki):
;Cestovni
* Đerdap II (MH) – Đerdap II (NG)
* Đerdap I (MH) – Đerdap I (KL)
* Naidăș (CS) – Kaluđerovo (KL)
* Moravița (TM) – Vatin (VŠ)
* Foeni (TM) – Jaša Tomić (ZR)
* Jimbolia (TM) – Srpska Crnja (ZR)
* Lunga (TM) – Nakovo (KI)

## Reference 
Kategorija:Granica između Rumunije i Srbije
Samostalni bataljon "Šargan"

**Samostalni bataljon "Šargan"** vojna je jedinica koja je tokom rata u Bosni i Hercegovini djelovala u sastavu Četvrtog korpusa Armije RBiH. Sastav jedinice činili su borci sa područja općine Gacko.

## Organizacija i brojno stanje 
Bataljon "Šargan" nije bio prva jedinica formirana od gatačkih boraca. Već 19. augusta 1991. godine ustrojio se bataljon na području Fazlagića Kule. Braneći bošnjačka sela gatačkog područja, u prvim mjesecima rata poginula su 64 pripadnika ove jedinice.

Samostalni bataljon "Šargan" formiran je 26. augusta 1992. godine, naredbom Štaba Vrhovne komande. Tada je brojao oko 70 boraca i na početku je bio u sastavu 1. mostarske brigade. Mahom se radilo o ljudstvu koje se preko planinskih predjela probilo do Mostara pošto se Gacko nalazilo duboko unutar teritorije pod kontrolom Vojske Republike Srpske. Ime je dobio po šarganu, najmanjoj evropskoj zmiji otrovnici. Komandno mjesto bataljona bilo je u Južnom logoru u južnom dijelu grada Mostara i na istočnoj obali rijeke Neretve.

Bataljonom je komandovao Suad Džanković. Sastojao se od tri čete, Minobacačkog voda, Logističkog voda, Izviđačke desetine i Desetine veze. Dana 19. januara 1994. godine imao je brojno stanje od 311 boraca. U junu 1994. godine ušao je u sastav 49. istočnohercegovačke brigade. Gatački borci činili su 1. bataljon te brigade; 2. bataljon je okupljao Nevesinjce, 3. bataljon Bjelopoljce, a 4. bataljon Drežnjake.

## Borbena dejstva 
Grupa od 40 boraca iz Bataljona "Šargan" krenula je 5. novembra 1992. godine na zadatak da se vrati na područje Gacka i izvodi diverzantske akcije, ali je vraćena naredbom više komande. U istom mjesecu angažuju se u borbenim dejstvima na području Blagaja i Podveležja. Novac koji su slali radnici iz inostranstva omogućio je nabavku naoružanja i opreme.

Do 30. juna 1993. godine bataljon se upotrebljavao po naredbi komandanta korpusa. Tada je dobio zonu odgovornosti nasuprot Hrvatskom vijeću odbrane na području grada Mostara: lijevo željeznička pruga - objekti "Velmos"; desno rijeka Neretva, iza objekata Vinarije "Hepok".

Bataljon je bio izrazito aktivan u borbenim dejstvima protiv HVO-a. Učestvovao je u odbrani Cernice i Bulevara na desnoj obali Neretve, u uspješnoj operaciji deblokade istočnog dijela grada koja je započela 30. juna 1993. godine (na području Vrapčića, Bijelog polja, Raštana i Potoka), u zauzimanju prostora "Velmosa" i punkta u Bišća polju, u borbama u rejonu Rodoča, Avijatičarskog mosta i mostarskog aerodroma, u rejonu Blagaja 15. jula 1993. godine itd.

## Gubici 
Do 19. januara 1994. godine bataljon je imao gubitke: 49 poginulih, 30 teže i 56 lakše ranjenih. U borbama protiv HVO-a živote je izgubilo 29, a ranjeno 50 boraca bataljona.

## Reference 
## Literatura 
*
*
*

Kategorija:Jedinice Armije Republike Bosne i Hercegovine
Kategorija:Četvrti korpus Armije Republike Bosne i Hercegovine
Finansije

**Finansije** su proučavanje i disciplina novca, valute i kapitalnih sredstava. Povezane su, ali nisu sinonim za ekonomiju, koja proučava proizvodnju, distribuciju i potrošnju dobara i usluga; disciplina finansijske ekonomije premošćuje to dvoje. Finansijske aktivnosti se odvijaju u finansijskim sistemima u različitim obimima; stoga se polje može grubo podijeliti na lične, korporativne i javne finansije.

U finansijskom sistemu imovina se kupuje, prodaje ili trguje kao finansijski instrumenti, kao što su valute, zajmovi, obveznice, dionice, opcije, fjučersi, itd. Imovina se također može bankirati, ulagati i osiguravati kako bi se maksimizirala vrijednost i minimizirao gubitak. U praksi su rizici uvijek prisutni u svakoj finansijskoj akciji i subjektima.

Širok spektar podoblasti u okviru finansija postoji zbog širokog opsega. Upravljanje imovinom, novcem, rizikom i investicijama ima za cilj da maksimizira vrijednost i minimizira volatilnost. Finansijska analiza je procjena održivosti, stabilnosti i profitabilnosti akcije ili subjekta. U nekim slučajevima, teorije u finansijama se mogu testirati pomoću naučnog metoda, obuhvaćenog eksperimentalnim finansijama.

Neke oblasti su multidisciplinarne, kao što su matematičke finansije, finansijsko pravo, finansijska ekonomija, finansijski inženjering i finansijska tehnologija. Ove oblasti su temelj poslovanja i računovodstva**.**

Rana istorija finansija je paralelna sa ranom historijom novca, koja je prahistorijska. Drevne i srednjovjekovne civilizacije su inkorporirale osnovne funkcije finansija, kao što su bankarstvo, trgovina i računovodstvo, u svoje ekonomije. Krajem 19. veka formiran je globalni finansijski sistem.

Sredinom 20. vijeka finansije su se pojavile kao posebna akademska disciplina, odvojena od ekonomije. (Prvi akademski časopis, *The Journal of Finance*, počeo je izlaziti 1946. godine.) Najraniji doktorski programi iz finansija osnovani su 1960-ih i 1970-ih. Finansije se danas takođe naširoko proučavaju kroz programe dodiplomskih i master studija usmjerenih na karijeru. 
[desno|mini| [Obveznica|Obveznicu izdaju The Baltimore and Ohio Railroad. Obveznice su oblik zaduživanja koji koriste korporacije za finansiranje svojih operacija.]]
[desno|mini| [Share certifikat|Certifikat o dionici iz 1913. izdat od strane kompanije Radium Hill]]
[desno|mini| NYSE berzanski [Trgovac (finansije)|trgovci do 1960. godine, prije uvođenja elektronskih očitavanja i računarskih ekrana]]
[desno|mini|250x250piksel| [Chicago Board of Trade Corn Futures tržište, 1993]]
[mini| Okupljanje ljudi ispred Njujorške berze nakon [Berzovni krah 1929.|kraha na Wall Streetu 1929]]

## Bilješke 
## Reference 
Kategorija:Finansije
Anamske planine

[mini|desno|Anamske planine u distriktu [Hương Sơn (distrikt)|Hương Sơn u vijetnamskoj pokrajini Hà Tĩnh]]
[mini|desno|Krajolik južno od Anamskih planina blizu Hoi Yena u vijetnamskoj pokrajini [Quảng Nam]]
**Anamske planine** (laoski: ພູ ຫລວງ – Phou Luang; vijetnamski: Dãy (Núi) Trường Sơn; ) glavni je planinski lanac u istočnoj Indokini, koji se proteže otprilike 1100&nbsp;km kroz Laos i Vijetnam, uz malo područje na sjeveroistoku Kambodže. Naziv *Anam* jest vijetnamski izgovor kineskog 安南 (pinjin: *Ān Nán*), što znači "mirni jug", a odnosi se na Vijetnam. Francuzi su usvojili riječ i upotrebljavali "Anam(ci)" za Vijetnam(ce).

Najviši vrhovi su Phou Bia (2819 m), Phu Xai Lai Leng (2720 m) i Ngọc Linh (2598 m). Potonji je na sjeverozapadnom rubu trijasnog masiva Kontum u centralnom Vijetnamu. Među važnije prijevoje spadaju Nape i Mụ Giạ.

Anamske planine protežu se paralelno s vijetnamskom obalom, u blagoj krivulji koja dijeli sliv Mekonga od uske obalne ravnice Vijetnama uzduž Južnokineskog mora. Većina je vrhova na laoskoj strani. Istočne padine strmo se uzdižu iz ravnice, a s njih teku brojne kratke rijeke. Zapadne su padine blaže i formiraju više visoravni prije nego što se spuste do obala Mekonga. Tri su glavne visoravni (od sjevera prema jugu): Phouane, Nakai i Bolaven.

Laos je uglavnom smješten u slivu Mekonga, zapadno od vododijelnice, iako su većina pokrajine Houaphanh i dio pokrajine Xiangkhoang (gdje je poznata Ravnica ćupova) istočno od nje. Većina Vijetnama leži istočno od vododijelnice iako je Centralno visočje zapadno od nje, u slivu Mekonga.

## Historija 
Početkom 20. stoljeća većinu planina poput Anamskih i Centralnog visočja naseljavale su etničke manjine koje nisu bile Vijetnamci. Demografija je drastično promijenjena masovnom kolonizacijom šest miliona doseljenika od 1976. do 1990-ih, što je dovelo do toga da Vijetnamci brojčano nadmaše starosjedilačke etničke grupe u planinama.

## Ekologija 
Anamske planine čine važnu globalnu ekoregiju tropskih sezonskih šuma, koja se sastoji od dvije kopnene ekoregije: Južnoanamske i Sjevernoanamske planinske kišne šume.

U ovim planinama žive rijetke životinje, kao što su nedavno otkriveni anamski prugasti kunić i saola (nalik antilopi), crvenonogi duk-langur, veliki gaur, kineski pangolin i indokineski tigar.

## Reference 
## Vanjski inkovi 
* BBC in Pictures: Uncovering Viet Nam's secret wildlife 
* Nacionalni park Cat Tien 
* Paleoanthropology in mainland Southeast Asia; Tam Hang, Laos 
* Malarija u planinskim dijelovima Vijetnama 

Kategorija:Planinski lanci u Kambodži
Kategorija:Planinski lanci u Laosu
Kategorija:Planinski lanci u Vijetnamu
Nacionalna biblioteka Kambodže

**Nacionalna biblioteka Kambodže** () jest nacionalna biblioteka Kambodže.

Od 1975. do 1979, Crveni Kmeri su uništili mnoge knjige i bibliografske zapise, uobičajeno se smatra da je oko 20% od 65.000 materijala preživjelo, iako je pravi broj izgubljenih i dalje nepoznat.

Od 1980. Narodna biblioteka je ponovo uspostavljena uz pomoć raznih prekomorskih vlada i agencija. Danas Nacionalna biblioteka Kambodže ima oko 103.635 primjeraka na različitim jezicima (kmerski, francuski, engleski, njemački); posebne zbirke obuhvataju 8.327 nacionalnih dokumenata, uključujući dokumente objavljene na francuskom između 1925. i 1970, plus neke knjige i dokumente objavljene na kmerskom jeziku iz 1955–1975. Postoji i posebna zbirka od 305 rukopisa sastra ili palminog lista, koji su dostupni na mikrofilmu. Napravljena je izložba knjižnih ploča iz bibliotečke zbirke periodičnih publikacija, časopisa i knjiga iz kolonijalnog doba; ovo je stalno na ogled u prostoriji periodike Biblioteke. U Narodnoj biblioteci, kojom upravlja Uprava za kulturne publikacije i lektiru Ministarstva kulture i likovne umetnosti, trenutno radi 30 ljudi.

## Reference 
## Vanjski linkovi 
* Web stranica Nacionalne biblioteke Kambodže

Kategorija:Biblioteke u Kambodži
Kambodža
Kategorija:Kultura u Phnom Penhu
Golubica / Život

**Golubica / Život** jest debitantska singl ploča sarajevske pop, rok grupe Zov. Objavljena je 1979. u izdanju diskografske kuće Diskoton. 
Na A-strani je pjesma "Golubica" za koju je muziku i aranžman napisao bas-gitarist ovog sastava Suad Arnautović na tekst Duška Trifunovića. Komponirana je u poletnom stilu pop-rok muzike, a počinje orijentalnim melodijskim uvodom Nermina Arslanagića na sintisajzeru. 
Posebno su se istakli svojim prepoznatljivim pjevanjem Hajrudin Varešanović i Senad Pekmez s orijentalnim rok melodijskim dijalogom na dvije električne gitare u sredini pjesme. Pjesma je ostvarila dobar uspjeh kod slušalačke publike i ostala je popularna sve do danas, postavši jednim od kulturnih simbola Sarajeva i Baščaršije. 
Na B-strani je pjesma "Život" za koju je muziku, tekst i aranžman napisao Varešanović. Za razliku od naslovne pjesme, "Život" je komponirana u stilu pop balade u kojoj se on na početku karijere okušao i kao autor. 
Obje pjesme na ovoj antologijskoj singl ploči predstavljaju svojevrsni muzički dokument s kraja druge polovine 1970-ih tokom koje je raznovrsna sarajevska škola pop roka ostvarivala velike uspjehe ne samo u Bosni i Hercegovini nego i na prostorima bivše Jugoslavije.

## Muzički primjeri 
* "Golubica"
* "Život"

## Članovi grupe 
* Hajrudin Varešanović: vokal    
* Suad Arnautović: bas-gitara
* Srđan Jevđević: bubnjevi
* Nermin Arslanagić: sintisajzer
* Senad Pekmez: električna gitara

## Reference 
Kategorija:Singlovi grupe Zov
Kategorija:Singlovi iz 1979.
Kategorija:Singlovi u izdanju Diskotona
Nacionalna biblioteka Istočnog Timora

**Nacionalna biblioteka Istočnog Timora** () jest nacionalna biblioteka i nacionalni arhiv Istočnog Timora. Njegova zgrada je u izgradnji od 2011. u Ai-Tarak Laranu, četvrti u Sucou Kampung Alura u podokrugu Dom Aleixo glavnog grada zemlje, Dilija.

Institucija je osnovana odlukom Vlade 2009, i postepeno gradi bibliotečki katalog uglavnom od međunarodnih donacija. U 2014. katalog se sastojao od 2.500 jedinica koje je donirala Nacionalna biblioteka Portugala.

Kamen temeljac je položen 2017, dok je izgradnja počela 2022.

## Reference 
## Vanjski linkovi 
* Godišnji izveštaj Nacionalne biblioteke Istočnog Timora 2014 (pdf)
* *Timor-Leste Art and Culture: The Future National Library and Timor-Leste Archives*, Vladin članak od 10. novembra 2010.

Kategorija:Biblioteke u Istočnom Timoru
Istočni Timor
Kategorija:Kultura u Diliju
Nacionalna biblioteka Bangladeša

**Nacionalna biblioteka Bangladeša** () jest zakonski depozitat svih novih knjiga i drugih štampanih materijala objavljenih u Bangladešu prema zakonu o autorskim pravima Bangladeša. Osnovan je 1973, ali svoje porijeklo vuče još od 1967, prije oslobodilačkog rata Bangladeša i njegove nezavisnosti. Otvoren je za širu javnost i sadrži knjige na bengalskom i engleskom jeziku. Smješten je u Nacionalnoj biblioteci Bhaban.

## Historija 
Nakon podjele potkontinenta 1947, vlada Pakistana osnovala je Nacionalnu biblioteku Pakistana u Karachiju 1962. i provincijski ogranak Pakistanske nacionalne biblioteke u Dhaki 1967. Nakon oslobodilačkog rata Bangladeša, nacionalna biblioteka je bila neophodna za novorođenu naciju. Uzimajući u obzir neophodnost i važnost, vlada je odlučila da u Dhaki uspostavi Nacionalnu biblioteku Bangladeša. Biblioteka je najprije počela sa radom sa ljudstvom, sredstvima i materijalom naslijeđenim od Pokrajinske deponije knjiga. Zapravo, taj ogranak depozita knjiga bio je zametak Nacionalne biblioteke Bangladeša koja je nastala nakon nezavisnosti zemlje 1973. Bila je stavljena pod upravu Direkcije za arhive i biblioteke zajedno sa Nacionalnim arhivom. Direkcija pod Ministarstvom za kulturu

Zahvaljujući Uredbi o autorskim pravima iz 1974, biblioteka je dobila pravo na obaveznu kopiju svih knjiga objavljenih u Bangladešu. Prema izmjeni Zakona iz 2000, biblioteka ima pravo na 1 primjerak svakog prvog izdanja knjige. Izdavač je dužan da ga o svom trošku dostavi biblioteci u roku od 60 dana od dana objavljivanja. Obaveza dostavljanja primjeraka odnosi se i na izdavače štampe, ali se ne odnosi na interne štampe. Od 1973. Biblioteka objavljuje godišnju bibliografiju na engleskom i bengalskom.

## Reference 
## Vanjski linkovi 
Kategorija:Biblioteke u Bangladešu
Bangladeš
Kategorija:Kultura u Dhaki
Nacionalna biblioteka Mjanmara

**Nacionalna biblioteka Mjanmara** () koja se nalazi u Yangonu, jest nacionalna biblioteka Mjanmara. Osnovana 1952, zajedno sa Centralnom bibliotekom univerziteta, jedna je od samo dvije istraživačke biblioteke u Yangonu. Biblioteka sadrži više od 220.000 knjiga, podijeljenih u 10 odjeljaka. Biblioteka planira ponuditi online katalog.

Nacionalna biblioteka je članica Međunarodne federacije bibliotečkih udruženja i institucija i Grupe nacionalnih biblioteka - Jugoistočna Azija.

## Historija 
Nacionalna biblioteka je nastala iz javne biblioteke Bernard, koja je otvorena 1883. tokom britanske kolonijalne ere. Biblioteka Bernard je 1952. preimenovana u Državnu biblioteku pod upravom Ministarstva kulture, a 1967. promijenila je naziv u Nacionalna biblioteka. Biblioteka je prvo bila smještena u zgradi Jubilarne dvorane, te je premještena na Pansodan Road, a zatim je preseljena u svoju pretposljednju kuću u Tamweu, i konačno se preselila na svoju sadašnju lokaciju u Yankin u oktobru 2008.

## Reference 
Kategorija:Biblioteke u Mjanmaru
Mjanmar
Kategorija:Kultura u Yangonu
Nacionalna biblioteka Koreje

**Nacionalna biblioteka Koreje** () jest nacionalna biblioteka Koreje koja se nalazi okrugu Seocho u Seoulu, Južna Koreja. Osnovana je 1945. . U njoj se nalazi preko 12 miliona svezaka, uključujući preko 1.134.000 stranih knjiga i neka od nacionalnog blaga Južne Koreje.

## Historija 
Koreja nije imala nacionalnu modernu biblioteku sve do perioda Korejskog Carstva. Prva moderna biblioteka na poluostrvu bila je biblioteka Daehan, koju su 1906. osnovali Lee Keun-sang, Lee Beom-gu i Yun Chi-ho. Međutim, nije bila javno dostupna. Njenih 100.000 knjiga je konačno zaplijenila vlada 1911. Prva biblioteka koja je omogućila besplatan javni pristup (iako je još uvijek bila u privatnom vlasništvu) zvala se Daedong Seogwan, a štampala je i svoje knjige. Međutim, japanska kolonijalna vlada je na kraju ograničila pristup štampanom materijalu, uključujući novine, časopise i knjige. Tada je ograničeno na štampanje odobrenih medija i propagandu.

Korejska nacionalna biblioteka osnovana je oktobra 1945. u Sogong-dongu, okrug Jung, neposredno nakon oslobođenja Koreje. Park Bong-seok ga je stvorio prikupljanjem materijala iz brojnih biblioteka u tom području. Također je doprineo razvoju nacionalnog bibliotečkog sistema na jugu. Godine 1946. Park je osnovao nacionalnu bibliotečku školu za obuku bibliotekara, a nastavio je i sa objedinjavanjem materijala iz drugih korejskih biblioteka.

Biblioteka također poseduje opsežnu digitalnu kolekciju, uključujući arhive novina i primarne izvore koji se odnose na korejsku historiju i društvo. Mnogi od ovih resursa su besplatno dostupni na mreži, iako je nekima potrebna plaćena ili posebna dozvola za pristup.

Biblioteku opslužuje linija metroa u Seulu.

## Reference 
## Vanjski linkovi 
* 

Kategorija:Biblioteke u Južnoj Koreji
Južna Koreja
Kategorija:Kultura u Seoulu
Nacionalna biblioteka Šri Lanke

**Nacionalna biblioteka Šri Lanke** () jest istraživačka i referentna biblioteka i glavni bibliotečko-informacioni centar u Šri Lanki. Nalazi se na Aveniji nezavisnosti u Colombou.

## Historija 
Ideja o Nacionalnoj biblioteci za Šri Lanku prvobitno se pojavila 1950-ih, sa brojnim istaknutim naučnicima i izvještajima Komisije koji su pozivali nacionalne vlade da razmotre osnivanje nacionalne biblioteke. To uključuje izvještaj Choksyjeve komisije o državnim uslugama iz 1955, izvještaje Komisije Kandiah iz 1958. i Brohierov izvještaj iz 1959. Godine 1974. britanski arhitekt, Michael Brawne (1925-2003) dobio je zadatak od UNESCO-a da pomogne Odboru za nacionalne bibliotečke usluge u pripremi dizajna za nacionalnu biblioteku. Lokacija od 2,75 hektara koja se nalazi pored Nacionalnog arhiva, u Aveniji nezavisnosti, identifikovana je i obezbeđena 13. januara 1976. Bron je blisko sarađivao sa glavnim arhitektom, Panini Tennekoon, u izradi građevinskih crteža za biblioteku.

Izgradnja zgrade počela je 1976. po procijenjenoj cijeni od Rs. 11.000.000 i predviđeni završetak u roku od tri godine. Temelje i podnu ploču izradilo je Ministarstvo stanovanja i građevinarstva, međutim zbog sporog tempa izgradnje angažovan je privatni izvođač da dovrši objekat do početka 1982. Građevinska aktivnost je prestala krajem 1981. zbog budžetskih aranžmana koji su spriječili bilo kakvo plaćanje izvođaču radova. Ovo je riješeno u januaru 1982, međutim izvođač se obavezao na druga gradilišta i nije bio u mogućnosti da suštinski počne radove do septembra 1982. U toj fazi se očekivalo da zgrada neće biti završena do marta 1983. Zgrada biblioteke nije završena sve do 1988. i zvanično je otvorena od strane predsjednika Ranasinghe Premadase 27. aprila 1990.

## Reference 
## Dodatna literatura 
* 

Kategorija:Biblioteke na Šri Lanki
Šri Lanka
Kategorija:Kultura u Colombu
18 godina / Bosna

**18 godina / Bosna** druga je singl-ploča sarajevske pop-rok grupe Zov. Objavljena je 1980. u izdanju diskografske kuće Diskoton.
 
Muziku i aranžmane za obje pjesme napisao je bas-gitarist ovog sastava Suad Arnautović na tekstove Duška Trifunovića. Komponirane su u pop stilu s primjesama roka i narodne muzike.
Primjetan je pad kvaliteta pjesama nakon odlaska pjevača Hajrudina Varešanovića iz sastava. Umjesto njega došao je Mile Anđelić.

Ovo je posljednja singl-ploča grupe Zov, koja je naišla na slab odziv publike, nakon čega dolazi do razlaza muzičara ovog sastava.  Fotografiju i dizajn za omot uradio je Aleksandar Domazet.

## Muzički primjeri 
* "18 godina"
* "Bosna"

## Članovi grupe 
* Mile Anđelić: vokal    
* Suad Arnautović: bas-gitara
* Srđan Jevđević: bubnjevi
* Damir Arslanagić: sintisajzer
* Dorian Janjić: električna gitara

## Reference 
Kategorija:Singlovi grupe Zov
Kategorija:Singlovi iz 1980.
Kategorija:Singlovi u izdanju Diskotona
Sava tiho teče / Mangup

**"Sava tiho teče / Mangup"** peta je singl-ploča sarajevske pop-rok grupe Plavi orkestar. Objavila ga je na LP ploči i kaseti zagrebačka izdavačka kuća Jugoton u decembru 1986. u okviru promocije njihovog drugog studijskog albuma "Smrt fašizmu". Muziku i tekstove za obje pjesme napisao je pjevač ovog sastava Saša Lošić. Ubrzo nakon njihovog objavljivanja, postale su ubrzo veoma popularne kako u SR Bosni i Hercegovini, tako i u ostalim područjima bivše Jugoslavije. Na A-strani je naslovna pjesma "Sava tiho teče" u kojoj su se posebno istakli Lošić svojim pjevanjem kao i Mladen Pavičić na električnoj gitari s pratećim melodijskim aranžmanom za više gitara. Komponirana je u stilu pop balade i jedna je od popularnih pjesama koja spada u redovni dio koncertnog programa ovog sastava.

Na B-strani je "Mangup" koja je muzički i tekstualno urađena u narodnjačkom stilu s primjesama pop muzike i pjevljivim refrenom. Ova singl-ploča, kao i njihova prva dva studijska albuma zajedno s prvim albumom Crvene jabuke predstavljali su važne događaje iz druge polovine 1980-ih na tadašnjoj sarajevskoj pop-rok sceni. Producenti su Saša Lošić i Plavi orkestar.

## Muzičari 
* Admir Ćeremida – bubnjevi
* Samir Ćerеmida – bas-gitara
* Saša Lošić – pjevač, kompozitor i pisac tekstova
* Mladen Pavičić – električna gitara, prateći pjevač

## Muzički primjeri 
* "Sava tiho teče"
* "Mangup"

## Reference 
Kategorija:Singlovi iz 1986.
Kategorija:Singlovi "Plavog orkestra"
Kategorija:Singlovi u izdanju Jugotona
Jednom kad sve ovo bude jučer

**"Jednom kad sve ovo bude jučer"** pjesma je bosanskohercegovačkog pjevača Edina Dervišhalidovića, poznatijeg po estradnom imenu Dino Merlin. Snimljena je u njemačkom Studiju Intakt u Gelsenkirchenu, a objavila ju je na CD-u zagrebačka izdavačka kuća Croatia Records 1995. Obrada je pjesme "They Don't Care About Us" američkog pjevača Michaela Jacksona, objavljene iste godine na njegovom studijskom albumu *HIStory: Past, Present and Future, Book I*.

Tekst i aranžman uradio je Dino Merlin, a govori o ratu u Bosni i Hercegovini i njegovim posljedicama. Počinje cvrkutom ptica, za kojim ubrzo slijedi pjevanje dječjeg hora s pitanjem "Gdje si bio, pitam, kad je bilo najteže?" Završava njegovim pjevanjem "Sve što želim reći da kucnuo je posljednji čas. Ne bude li Bosne, tada neće biti ni nas."

Producent je Dino Merlin u saradnji s Franjom Valentićem.

## Reference 
Kategorija:Pjesme Dine Merlina
Kategorija:Singlovi iz 1995.
Litvanski građanski rat

**Litvanski građanski rat** može se odnositi na:

* Litvanski građanski rat (1381–1384), rat između Jagela i njegovog ujaka Kęstutisa sa sinom Vitoldom
* Litvanski građanski rat (1389–1392), rat između Jagela i njegovog nećaka Vitolda
* Litvanski građanski rat (1432–1438), rat između Švitrigaila i Žygimantasa Kęstutaitisa
* Litvanski građanski rat (1697–1702), rat između nekoliko plemićkih porodica

Kategorija:Građanski ratovi
Akkermanska konvencija

**Akermanska konvencija** je sporazum između Ruskog i Osmanskog Carstva potpisan 7. oktobra 1826. u Budžačkoj citadeli u Akkermanu (današnji Bilgorod-Dnjestrovski, Ukrajina). Konvencija je rezultirala time da gospodari Moldavije i Vlaške biraju njihovi Divani na mandat od sedam godina, uz odobrenje obje sile. Također je predviđao povlačenje osmanlijskih snaga iz obje podunavske kneževine nakon njihovog dugog boravka poslije vojnih akcija 1821. (koje su izvedene kao odgovor na Filiki Heterija u grčkom ratu za nezavisnost), i ustanka Tudora Vladimireskua. Osmanlije su također pristale prepustiti Vlaškoj kontrolu nad dunavskim lukama Giurgiu, Brăila i Turnu. Konvencija se bavila i srpskim pitanjem: u članu 5 data je autonomija Kneževini Srbiji, a povrat zemlje oduzete 1813. Srbima je također data sloboda kretanja kroz Osmansko Carstvo.

Odbacivanje konvencije od strane sultana Mahmuda II izazvalo je rusko-turski rat (1828–1829).

## Reference 
## Dodatna literatura 
*Jelavich, Charles *The Establishment of the Balkan National States, 1804-1920*, University of Washington Press, 1986. .
* ”Akkermanska konvencija”, U: Vojna enciklopedija, sv. 1., Beograd: Izdanje redakcije Vojne enciklopedije, 1970., str. 69.
*G. Jakšić, *Akermanska konvencija*, Beograd, 1911.
*V. Popović, *Istočno pitanje*, Beograd, 1928.

Kategorija:Historijski dokumenti
Kategorija:Sporazumi potpisani 1826.
Kategorija:Sporazumi Ruske Imperije
Kategorija:1826. u Osmanskom Carstvu
Kategorija:1826. u Ruskoj Imperiji
65. paralela (sjever)

**65. sjeverna paralela** jest paralela koja se nalazi 65 stepeni sjeverno od Zemljine ekvatorijalne ravne. Presijeca Atlantski okean, Evropu, Aziju i Sjevernu Ameriku.

Na ovoj geografskoj širini Sunce je vidljivo 22 sata, 4 minuta tokom junskog solsticija i 3 sata i 35 minuta tokom decembarskog solsticija.
## Oko svijeta 
Počevši od nultog meridijana i idući prema istoku, paralela od 65° sjeverno prolazi kroz:
:

## Također pogledajte 
* 64. sjeverna paralela
* 66. paralela sjeverno

Kategorija:Geografija Arktika
Kategorija:Paralele
70. paralela (sjever)

[desno|mini| Na [Ostrvo Victoria (Kanada)|ostrvu Victoria, Kanada, dio granice između Sjeverozapadnih teritorija (zelena) i Nunavuta (bijela) definisan je 70. sjevernom paralelom.]]
**70. sjeverna paralela** jest paralela koja se nalazi 70 stepeni sjeverno od Zemljine ekvatorijalne ravne, na Arktiku. Presijeca Atlantski okean, Evropu, Aziju i Sjevernu Ameriku, te prolazi kroz neka od južnih mora Arktičkog okeana.

Na ovoj geografskoj širini Sunce je vidljivo 24 sata, 0 minuta tokom letnjeg solsticija i *građanski sumrak* tokom zimskog solsticija.

Dana 21. juna maksimalna visina sunca iznosi 43,44 stepena, a 21. decembra 3,44 stepena.

## Oko svijeta 
Počevši od nultog meridijana i idući prema istoku, paralela od 70° sjeverno prolazi kroz:

:
## Također pogledajte 
* 69. sjeverna paralela
* 71. paralela sjeverno

Kategorija:Geografija Arktika
Kategorija:Paralele